**Referat af generalforsamling Grundejerforeningen i Gammel Vridsløse d. 18 marts, 2014.**

Vi begyndte generalforsamlingen med lidt lækkert brød, ost, druer, oliven og vin inden vi gik til den mere seriøse del - hvor vi lige kunne nå at hilse på hinanden og de senest indflyttede i landsbyen.

**1) Dirigent :** Susanne P. **Referent**: Lotte.

**2) Bestyrelsen beretning v.** Alice Holse.

Der har været afholdt 3 bestyrelsesmøder i år, efterår, vinter og forår, lidt SMS-møder og lidt samlinger i landsbyen.

Velkommen til nyeste tilflyttere Michael og Conny toftestræde 2, Per med familie Vridsløsestræde 14 - Pogeskolen. Bestyrelsen har lave et velkomstbrev til nye tilflyttere i landsbyen, som deles ud af bestyrelsen.

Dialog med Miljø og Teknikforvaltningen.

Opfølgning på tidligere landsbyvandring med landskabsarkitekt Torben Zinn Christiansen.

Følgende er udført:

Beskæring af træer og buske ved gadekær.

Efter lang tid ønske om hajtænder ved Vridsløsestræde, er de nu blevet lavet, da der er meget dårligt udsyn... Pas på cykler.

Opfølgning forår 2014:

Skraldespand ved Vridsløsestræde/Sprøjtehusstræde udskiftes til stor skraldespand.

Container flyttes fra Sprøjtehusstræde.

Reetablering af bed samt græssåning ved cykelsti på toftestræde.

Beboerhenvendelse ang. kastanjetræer/sygdom. Dette er videregivet til Miljø og Teknik forvaltningen, da vi ønsker deres faglige vurdering af kastanjetræerne.

Blomsterbed med vilde blomster ønskes på museumsgrunden, Vridsløsestræde.

Landsbyen er blevet opfordret til at deltage i brugermøder vedr. f.eks. Kildesortering, Henning Holse deltager for landsbyens "miljøgruppe".

Fællesspisning: Der har været fin deltagelse med ca. 16-20 deltagere hver gang. Det foregår på hverdage, og der er åbent for alle grundejerforeningens medlemmer. Det fungerer sådan, at der er to familier der melder sig til at lave mad på skift. Prisen er 40 kr./pers. Næste gang er d.24 april.

Julearrangementet er dog lidt anderledes. Her medbringer hver familie en ret til fælles buffet.

Grillaften afholdes lige inden vi alle går på sommerferie. Ole fra Dyregården har nogen gange doneret kød fra gården. Deltagerne giver udtryk for at det er rigtigt hyggeligt.

Høstfest var som altid ret populær, med hyggeligt samvær og banko.

Tur på Trampestien: Turen var lidt sent annonceret, lå i begyndelsen af sommerferien. Vi drog af sted en tidlig morgen, og sluttede af i Vikingelandsbyen med morgenbrød - vældigt hyggeligt.

Der har været grøn dag i landsbyen, hvor der blev ordnet og gjort lidt pænt uden for hegn og hæk og samlet skrald. Vi oplever for tiden, at der ligger mange hundelorteposer i krattene.

Så vi henstiller til at smide poserne i skraldespanden, og håber det hjælper.

**3) Fastlæggelse og godkendelse af regnskab 2013.**

Kasserer Susanne Wester fremlagde regnskabet.

Regnskabet blev godkendt.

**4) Forslag fra medlemmer og bestyrelse.**

Orientering fra Hyldagervænges Vejlaug angående henvendelse til kommunen: Der opfordret til at skilte hastighedsbegrænsning i byzone på Vridsløsevej, idet man kommer fra Herstedvestervej på 60 km/timen, og fra Roskildevej på 70 km/timen. Der er også opfordret til at der blive kigget på cykelstien over Roskildevej mod syd, som ikke er ligetil at forstå for kendte som ikke kendte.

På generalforsamlingen blev man enige i at bistå Vejlauget Hyldagervænge i denne henvendelse. Der blev også opfordret til at der laves hastighedskontrol på Vridsløsevej.

Festudvalg: Festudvalget har hidtil bestået af, Birger, Ib, Alex og Ole og det menes, at de gerne vil fortsætte, selvom ikke alle var tilstede, ingen nye meldte sig.

Fastelavn er sat lidt på standby, idet der mangler børn i en alder der gerne vil deltage.... Men der er en stående invitation til at arrangere fastelavn, hvis behovet opstår. Grundejerforeningen bidrager med et beløb til at afholde fastelavn for.

Fællesspisningsudvalg består af Ole L. og Birgitte, og Lis Nielsen assisterer når der er julearrangement.

Kulturelle arrangementer:

Tur på Trampestien: Det undersøges om der er tilslutning til en tur enten morgen eller aften, f.eks. den 10. maj eller den 24. maj. (Se den endelige dato på hjemmesiden)

Vikingelandsbyen (nyt initiativ) Bestyrelse undersøger, om det kan lade sig gøre at afholde et arrangement i Vikingelandsbyen. Arrangementet vil vare ca. 3 timer hvor vi sammen kan tilberede et måltid, hugge brænde m.m.

Grøn dag: Oprydning uden for hække og fællesarealer den 4. maj kl. 11- ca.14. Vi mødes alle i svinget på Sprøjtehusstræde nr. 11. Noter datoen, der kommer ikke separat indkaldelse til grøn dag.

Årligt kontingent: Vi fortsætter med et årligt kontingent til grundejerforeningen på 100 kr. - vedtaget. Indbetaling foretages enten til bankkonto på vedlagte side eller kontant til kasserer Susanne Wester, toftestræde 8.

**5) Valg af bestyrelsesmedlemmer og suppleanter.**

Susanne Wester og Tove Stalk er på valg, genopstiller, modtages med applaus.

Valg af suppleant: Bodil melder sig, modtages med applaus.

**6) Valg af revisor.**

Revisor: Freddy genopstiller, ikke tilstede, valgt med applaus.

**7) Evt.**

Der er observeret og mistanke om salg af narkotika solgt fra biler på Hyldagerskolens grund. Vi opfordres til at notere bilernes numre, hvis det er muligt. Birgitte Klein Saabye vil gerne bringe bekymringen videre til kommunens SSP medarbejder.

Bestyrelsen vil også rette henvendelse til kommunens SSP medarbejder.

Der spørges til, hvor fejemaskinen kommer ved snerydning, idet der f.eks. ikke har været ryddet på Toftestræde. Der henvises til Kommunens plan over snerydning. Der har ligeledes været rettet henvendelse fra Toftestræde vedr. rensning af vejriste, og det er også Kommunens opgave.

Der blev opfordret til at udsende en telefonliste på medlemmerne. Dette tages op på kommende bestyrelsesmøde.

Per, som har købt Pogeskolen, fortalte lidt om det spændende byggeri, han har gang i, som er helt fra bunden i huset. Der vil i løbet af sommeren komme biler med byggematerialer og håndværkere, for at de kan få lidt skub i byggeriet. Han håber på forståelse for, at det ikke genere for meget. Ellers er vi velkomne til at komme over og snakke med ham. De glæder sig bare til snart at rykke ud af skurvognen og ind i huset.

Aftenen sluttede af med hyggesnak over de sidste gode rester. Tak til bestyrelsen, som stod for traktementet.

Mvh. Lotte Tyge